 Muddadii dagaalkaas ka dibna waxaa dalka Soomaaliya ku soo jabay qaxooti ka soo hayaamay soomaali galbeed kuwaasoo ka soo cararayay abaaro aad u daran oo degaammadaas isaga daba noqnoqday iyo dagaallada iyo jabhadeynta halkaasi ka jirta, waxaana xeryo qaxooti looga ooday gudaha dalka Soomaaliya, waxaana goobaha looga ooday xeryaha ka mid ahaa gobollada Hiiraan, Gedo iyo Shabeellooyinka, iyo gobolka Waqooyi Galbeed, waxaa hayadaha qaramada midoobay iyo dowladdii Soomaaliya ee xilligaas ay isku qabteen tirade dadka qaxootiga ah iyo inta qoys ee ay yihiin si la isula jaan gooyo raashiinka la keenayo, waxayna dowladdii Soomaaliya ku tilmaantay in qaxootigaasi uu dhammaa hal milyan iyo laba boqol oo kun oo qoys, halka qaramada midoobayna ay sheegeen tiro taas aad uga yar oo ahayd afar boqol oo kun oo qoys, dood dheer oo muddo socotay iyo wada xaajoodyo ayaa waxaa markii dambe la isla gartay in raashiimmada lagu keeno siddeed boqol oo kun oo qoys, taasoo muddaba ku socotay sidaas. 